wickkiey/tamil-wikipedia-markdown huggingface dataset:
# தமிழ்நாடு சட்டமன்ற இடைத்தேர்தல்கள், 2006-2011



தமிழ்நாட்டின் பதின்மூன்றாவது சட்டமன்றத்தின் பதவிக் காலத்தின் (**2006-11**) போது பதினொன்று சட்டமன்றத் தொகுதிகளுக்கு **இடைத்தேர்தல்கள்** நடைபெற்றன. 2006ல் ஒன்று, 2007ல் ஒன்று, 2009ல் எட்டு மற்றும் 2010ல் ஒரு தொகுதி வீதம் மொத்தம் பதினோன்று தொகுதிகளுக்கு இடைத்தேர்தல்கள் நடைபெற்றன. இவை அனைத்திலும் ஆளும் திராவிட முன்னேற்றக் கழகக் கூட்டணி வெற்றி பெற்றது.  

## முடிவுகள்
| 1 | அக்டோபர் 11, 2006 | மதுரை மத்தி | பி. டி. ஆர். பழனிவேல்ராஜன் | திமுக | உறுப்பினர் மரணம் | சையத் கவுசு பாசா | திமுக |
| --- | --- | --- | --- | --- | --- | --- | --- |
| 2 | சூன் 26, 2007 | மதுரை மேற்கு | எஸ். வி. சண்முகம் | அதிமுக | உறுப்பினர் மரணம் | கே. எஸ். கே. ராஜேந்திரன் | காங்கிரசு |
| 3 | சனவரி 9, 2009 | திருமங்கலம் | வீர இளவரசன் | மதிமுக | உறுப்பினர் மரணம் | லதா அதியமான் | திமுக |
| 4 | ஆகத்து 18, 2009 | பர்கூர் | தம்பித்துரை | அதிமுக | உறுப்பினர் பதவி விலகல் | கே. ஆர். கே. நரசிம்மன் | திமுக |
| 5 | ஆகத்து 18, 2009 | தொண்டாமுத்தூர் | மு.கண்ணப்பன் | மதிமுக | உறுப்பினர் பதவி விலகல் | எம். என். கந்தசாமி | காங்கிரசு |
| 6 | ஆகத்து 18, 2009 | இளையான்குடி | ராஜ கண்ணப்பன் | திமுக | உறுப்பினர் பதவி விலகல் | சுப. மதியரசன் | திமுக |
| 7 | ஆகத்து 18, 2009 | ஸ்ரீவைகுண்டம் | எம். செல்வராஜ் | காங்கிரசு | உறுப்பினர் மரணம் | எம். பி. சுடலையாண்டி | காங்கிரசு |
| 8 | ஆகத்து 18, 2009 | கம்பம் | என். ராமகிருஷ்ணன் | மதிமுக | உறுப்பினர் பதவி விலகல் | என். ராமகிருஷ்ணன் | திமுக |
| 9 | திசம்பர் 19, 2009 | திருச்செந்தூர் | அனிதா ராதாகிருஷ்ணன் | அதிமுக | உறுப்பினர் பதவி விலகல் | அனிதா ராதாகிருஷ்ணன் | திமுக |
| 10 | திசம்பர் 19, 2009 | வந்தவாசி | எஸ். பி. ஜெயராமன் | திமுக | உறுப்பினர் மரணம் | கமலக்கண்ணன் | திமுக |
| 11 | மார்ச்சு 27, 2010 | பெண்ணாகரம் | பி. என். பெரியண்ணன் | திமுக | உறுப்பினர் மரணம் | பி. என். பி. இன்பசேகரன் | திமுக |
| } |  |  |  |  |  |  |  |
# சங்கர் மகாதேவன்


## இளமை வாழ்வு
சங்கர் மகாதேவன் செம்பூர், மும்பையில் ஓர் தமிழ் பேசும் கேரளப் பிராமணக் குடும்பத்தில் பிறந்து வளர்ந்தார்.. இளமையிலேயே கர்நாடக இசை மற்றும் இந்துஸ்தானி இசையில் பயிற்சி பெற்றார்.ஐந்து அகவையில் வீணை வாசிக்கும் திறமை பெற்றிருந்தார். காலே காகா என்றழைக்கப்பட்ட சீனிவாச காலேயிடம் இசை பயின்றார். செம்பூரில் உள்ள *அவர் லேடி ஆஃப் பெர்பெட்சுவல் சக்கர் உயர்நிலைப்பள்ளியில்* கல்வி கற்றபின் சயான் தென்னிந்திய கல்வி சமூகத்தின் (SIES) கல்லூரியில் இடைநிலைப்பள்ளி சான்றிதழ் படிப்பை முடித்தார்.1988ஆம் ஆண்டு நவி மும்பையில் அமைந்துள்ள மும்பை பல்கலைகழகத்தின் ஆளுமைக்குட்பட்ட ராம்ராவ் அதிக் தொழில்நுட்பக் கழகத்தில் கணிப் பொறியியலில் பட்டம் பெற்றார். ஆரக்கிளில் சிலகாலம் பணியாற்றினார்.  

## இசை வாழ்வு
மென்பொருள் பொறியியலாளராக வாழ்க்கையைத் துவங்கிய சங்கர் விரைவிலேயே இசைத்துறையில் காலடி வைத்தார். ஏ. ஆர். ரகுமான் இசையில் கண்டுகொண்டேன் கண்டுகொண்டேன் திரைப்படத்திற்காக அவர் பாடிய பாடலுக்கு தேசிய திரைப்பட விருது பெற்றார். 1998ஆம் ஆண்டு வெளியான இவரது முதல் இசைத்தொகுப்பு *பிரெத்லெஸ் (மூச்சின்றி)* இவரை பிரபலமாக்கியது. இந்த இசைத்தொகுப்பின் தலைப்புப் பாடலில் தொடக்கம் முதல் கடைசிவரை மூச்சிழக்காது பாடுவது போன்று தொகுக்கப்பட்டிருந்தது சிறப்பாகும். தொடர்ந்து பல தமிழ்த் திரைப்படங்களில் பாடல்கள் பாடியுள்ளார். பின்னர் சங்கர்-எசான்-லாய் என்ற மூவர் கூட்டணி அமைத்து பல இந்தித் திரைப்படங்களுக்கு இசை அமைக்கத் தொடங்கினார். தமிழைத் தவிர இந்தி,மலையாளம்,கன்னடம்,தெலுங்கு மற்றும் மராத்தியிலும் பாடல்கள் பாடியுள்ளார்.  

சில்க் (SILK) என்று ஆங்கில பெயரின் முதலெழுத்துக்களின் சுருக்கத்துடன் மோதுகைக் கலைஞர் சிவமணி,மிருதங்கம் சிறீதர் பார்த்தசாரதி,விசைப்பலகை கலைஞர் லூயி பாங்க்சு, அடித்தொனி கிட்டார் கலைஞர் கார்ல் பீட்டர்ஸ் ஆகியோருடன் இணைந்து பிணைவு நடன இசைக்குழு (fusion jazz) சோதனையிலும் வெற்றி கண்டார்.  

மற்றொரு பிணைவு இசைக்குழுவான "ரிமெம்பர் சக்தி"யில் தபலாக் கலைஞர் சாகீர் உசேன், கிட்டார் கலைஞர் ஜான் மக்லாலின்,மண்டோலின் யூ. ஸ்ரீநிவாஸ் மற்றும் கஞ்சிரா வி. செல்வகணேஷ் ஆகியோருடன் பாடியுள்ளார்.
# உண்ணிமேனன்


**உண்ணிமேனன் ** (*Unni Menon*; ) ஓர் தென்னிந்தியத் திரைப்படப் பாடகர். 500க்கும் மேலான திரைப்பாடல்களை தமிழ், மலையாளம், தெலுங்கு மொழிகளில் பாடியுள்ளார். துவக்கத்தில் நன்கு அறியப்படாத பாடகராக இருந்து வந்த உண்ணிமேனனுக்கு 1992ஆம் ஆண்டு வெளிவந்த ரோஜா திரைப்படத்தில் அவர் பாடிய "புது வெள்ளை மழை" என்ற பாடல் திருப்புமுனையாக அமைந்தது. ஏ.ஆர்.ரகுமானின் பல படங்களில் பாடியுள்ளார்.  

## இளமை வாழ்க்கை
உண்ணி மேனன் 1957 ஆகத்து 12 அன்று கோவில் நகரமான குருவாயூரில் வி.கே.எஸ்.மேனன் மற்றும் மாலதி தம்பதியினருக்கு மகனாகப் பிறந்தார்.குருவாயூரிலும் பாலக்காட்டிலும் கல்வி கற்று பாலக்காட்டின் அரசு விக்டோரியா கல்லூரியில் இயல்பியலில் பட்டம் பெற்றார். இளமையில் இசையில் பெருநாட்டம் காட்டிய உண்ணிமேனன் பள்ளி மற்றும் கல்லூரியில் படிக்கும்போதே பல இசைப்போட்டிகளில் விருதுகள் வென்றுள்ளார்.
# யூனிநார்



**யூனிநார்** (ஆங்கிலம் UNINOR) இந்தியாவில் நகர்பேசி சேவை வழங்கும் நிறுவனமாகும். இந்த நிறுவனம் இந்தியாவில் 22 வட்டங்களில் சேவை வழங்குகிறது. 2009ம் ஆண்டு நவம்பர் மாதம் தொடங்கப்பட்ட இந்நிறுவனத்தில் நார்வேயின் டெலிநார் நிறுவனம் 67.25 சதவிகித பங்குகளையும் இந்தியாவின் யுனிடெக் நிறுவனம் 32.75 சதவிகித பங்குகளையும் கொண்டுள்ளன. 2009ம் ஆண்டு இறுதியில் இந்நிறுவனம் ஜி.எஸ்.எம். வகை நகர்பேசி சேவையை தொடங்கியது.  

## நிர்வாகம்

யூனிநார் தலைமையகம் குர்கானில் அமைந்துள்ளது.யூனிநார் நிறுவனம் 22 வட்டங்களையும் நிர்வாகரீதியாக 13 மண்டலங்களாக அமைத்துள்ளது.  

## மண்டலவாரியாக சந்தாதாரர் விபரம்

| மண்டலம் | எண்ணிக்கை |
| --- | --- |
| 311018 |  |
| 644442 |  |
| 527571 |  |
| 838735 |  |
| 217695 |  |
| 312362 |  |
| 861683 |  |
| 193028 |  |
| 285964 |  |
| 225303 |  |
| 193028 |  |
| 1370065 |  |
| 917188 |  |

## வழங்கும் சேவை வகைகள்
- குறுஞ்செய்தி
- நகர்பேசி இணைய இணைப்பு

## சிறப்பு
இந்தியாவிலேயே முதல் முறையாக இடத்துக்கும் நேரத்திற்கும் தகுந்தார் போல **மாறும் கட்டண விகிதம்**(Dynamic Plan) என்ற திட்டத்தை செயல்படுத்தியது யூனிநார் நிறுவனம் ஆகும்.
# எஸ்தோனிய குரூன்



**குரூன்** (சின்னம்: **kr** or **,-**; குறியீடு: **EEK**), எஸ்டோனியா நாட்டின் முன்னாள் நாணயம். குரோன் என்னும் சொல் இலத்தீன் மொழியின் “குரோனா” என்னும் சொல்லில் இருந்து தொன்றியது. இதற்கு கிரீடம்/முடி என்று பொருள். டானிய குரோன், சுவீடிய குரோனா, நார்வே குரோன் போன்ற ஸ்கான்டினாவிய நாடுகளின் நாணயங்களின் பெயர்களும் இச்சொல்லிலிருந்தே தோன்றின. ஒரு குரூனில் நூறு சென்டிகள் உள்ளன. குரூன் என்ற சொல்லின் பன்மை வடிவம் “குரூனி”. எஸ்தோனிய குரூன் முதன் முதலில் 1928ல் அறிமுகப்படுத்தப்பட்டது. 1940ல் இரண்டாம் உலகப் போரின் போது எஸ்டோனியா சோவியத் யூனியனால் ஆக்கிரமிக்கப்பட்டவுடன் குரூன் நாணய முறை கைவிடப்பட்டு சோவியத் ரூபிள் நாணயம் புழக்கத்தில் இருந்தது. 1992ல் எஸ்டோனியா விடுதலை அடைந்தவுடன் குரூன் மீண்டும் அறிமுகப்படுத்தப்பட்டது. எஸ்டோனியா ஐரோப்பிய ஒன்றியத்தில் இணைந்து விட்டதால் ஜனவரி 1, 2011 முதல் குரூன் கைவிடப்பட்டது. அதற்கு பதில் ஐரோப்பிய ஒன்றியத்தின் பொது நாணயமான யூரோ எஸ்டோனியாவின் நாணயமாகிவிட்டது.
# தமிழ்நாடு சட்டமன்ற இடைத்தேர்தல்கள், 2001-06



தமிழ்நாட்டின் பன்னிரெண்டாவது சட்டமன்றத்தின் பதவிக் காலத்தின் (**2001-06**) போது எட்டு சட்டமன்றத் தொகுதிகளுக்கு **இடைத்தேர்தல்கள்** நடைபெற்றன. நான்கு தேர்தல்கள் 2002ம் ஆண்டும் இரண்டு தேர்தல்கள் 2005ம் ஆண்டும் தலா ஒரு தேர்தல் 2003, 2004ம் ஆண்டுகளிலும் நடைபெற்றன. இவற்றுள் ஏழு தொகுதிகளில் ஆளும் அண்ணா திராவிட முன்னேற்றக் கழகமும் ஒன்றில் திராவிட முன்னேற்றக் கழகமும் வெற்றி பெற்றன.  

## முடிவுகள்
| 1 | பெப்ரவரி 21, 2002 | ஆண்டிப்பட்டி | ஜெ. ஜெயலலிதா | அதிமுக |
| --- | --- | --- | --- | --- |
| 2 | மே 31, 2002 | சைதாப்பேட்டை | ராதாரவி | அதிமுக |
| 3 | மே 31, 2002 | வாணியம்பாடி | ஆர். வடிவேலு | அதிமுக |
| 4 | மே 31, 2002 | அச்சரப்பாக்கம் | ஏ. பூவராகமூர்த்தி | அதிமுக |
| 5 | மே 14, 2005 | கும்மிடிப்பூண்டி | கே. எஸ். விஜயகுமார் | அதிமுக |
| 6 | மே 14, 2005 | காஞ்சிபுரம் | மைதிலி | அதிமுக |
| 7 | மே 10, 2004 | மங்களூர் | வி. கணேசன் | திமுக |
| 8 | பெப்ரவரி 26, 2003 | சாத்தான்குளம் | எல். நீலமேகவர்ணம் | அதிமுக |
# வார்ப்புரு:பேர்கன் நகரம்

| - | width=100% |
| --- | --- |
| வரலாறு • பண்பாடு • நிர்வாகம் •கல்வி •பொருளாதாரம் • போக்குவரத்து |  |
| - | } |
</div>  
</div>  
|}
# பேர்கன் நகர நிர்வாகம்



**பேர்கன்** நோர்வேயில் இரண்டாவது பெரிய நகரமாகும். பண்டைய காலத்தில் அரசாட்சி முறையில் ஆளப்பட்டு வந்த இந்நகராட்சி, பின்னர் அரசாட்சி முறையை இழந்து நாடாளுமன்ற நடைமுறைக்கு வந்தது. ஜூன் 2000 ஆம் ஆண்டு முதல் பேர்கன் நாடாளுமன்ற நடை முறையை அடிப்படையாகக் கொண்ட நகராட்சி முறையிலான நிர்வாகத்தைக் கொண்டிருக்கிறது. நகர மன்றத்தினால் தெரிவுசெய்து அமர்த்தப்படும் ஆணையர்கள் (Commisioners) என அழைக்கப்படும் ஏழு அரசாங்க அங்கத்துவர்களே நகரத்திற்கான உயர் அதிகாரத்தைக் கொண்டவர்களாவர். நகர அரசாங்கத்தின் தலைமைப் பொறுப்பில் (Chief Commisioner), 25 ஏப்ரல் 2019 இலிருந்து, ரோகர் வல்ஹம்மெர் (Roger Valhammer) என்பவர்இருக்கிறார். ஒக்டோபர் 2015 - செப்டெம்பர் 2021 இற்கான நகர முதல்வராக (Mayor) மார்த்தே மியூஸ் பேர்சென் (Marte Mjøs Persen) என்பவர் இருந்தார். தற்போதைய நகர முதல்வராக ரூன பாக்கர்வீக் Rune Bakervik 2013 வரை இருப்பார். பேர்கன் நகராட்சி உள்ளிட்ட வெஸ்ட்லான்ட் (Vestland) மாவட்டத்தின் மாவட்ட ஆணையராக (County Governer of Vestland) லார்ஸ் ஸ்பொன்ஹைம் (Lars Sponheim) என்பவர் இருக்கிறார்.  

## கட்சிகளின் பிரதிநிதித்துவம்

| தொழிலாளர் கட்சி Labour Party | 13 |  |
| --- | --- | --- |
| சாலை சுங்கச் சாவடிகள் வேண்டாம் என்னும் மக்கள் நடவடிக்கை People's Action No to More Road Tolls | 11 |  |
| முன்னேற்றக் கட்சை (Progress Party) | 3 |  |
| பச்சைக் கட்சி Green Party | 7 |  |
| பழமைவாதக் கட்சி Conservative Party | 14 |  |
| கிறிஸ்தவ ஜனநாயக கட்சி Christian Democratic Party | 2 |  |
| ஓய்வூதியம் பெறுவோர் கட்சி Pensioners' Party | 1 |  |
| சிவப்புக் கட்சி Red Party | 3 |  |
| மத்திய கட்சி Centre Party | 4 |  |
| சோசலிச இடது கட்சி Socialist Left Party | 6 |  |
| தாராளவாத கட்சி Liberal Party | 3 |  |
| **Total** | **67** | } |
## பிரதேசங்கள்

பேர்கன் 8 பிரதேசங்களாகப் பிரிக்கப்பட்டுள்ளது. வலதுபக்கம் காட்டப்பட்டிருப்பதுபோல், ஓசானா, ஆர்னா, பானா, யித்ரபிக்டா, பில்லிங்ஸ்டாலன், லக்சவோக், ஓர்ஸ்தாட், பேர்கன்ஹூஸ் என்பவையே அந்த 8 பிரதேசங்களாகும். நகரத்தின் மையம் பேர்கன்ஹூஸ் இல் அமைந்துள்ளது. பானா, யித்ரபிக்டா, ஓசானாவின் பகுதிகள் நகரப் பரப்பிற்கு வெளியே அமைந்திருப்பதனால், நகரப் பரப்பிலிருக்கும் சனத்தொகையை விட 20,000 அதிகமான குடியிருப்பாளர்கள் பேர்கன் நகராட்சிக்குள் இருக்கின்றனர். .  

| பிரதேசம் | சனத்தொகை | % | பரப்பளவு (km<sup>2</sup>) | % | அடர்த்தி
(/km<sup>2</sup>) |  |
| --- | --- | --- | --- | --- | --- | --- |
| ஆர்னா | 12,680 | 4.9 | 102.44 | 22.0 | 123 |  |
| பேர்கன்ஹூஸ்<sup>1</sup> | 38,544 | 14.8 | 26.58 | 5.7 | 4.415 |  |
| பானா | 38,317 | 14.8 | 159.70 | 34.3 | 239 |  |
| பில்லிங்ஸ்டாலன் | 28,844 | 11.1 | 18.84 | 4.0 | 1.530 |  |
| லக்சவோக் | 38,391 | 14.8 | 32.72 | 7.0 | 1.173 |  |
| யித்ரபிக்டா | 25,710 | 9.9 | 39.61 | 8.5 | 649 |  |
| ஓர்ஸ்தாட்<sup>2</sup> | 37,614 | 14.5 | 14.78 | 3.2 | 4.440 |  |
| ஓசானா | 39,534 | 15.2 | 71.01 | 15.2 | 556 |  |
| குறிப்பிடப்படாதவை | 758 |  |  |  |  |  |
| **Total** | **260,392** | **100** | **465.68** | **100** | **559** | } |
(மேலுள்ளதன்படி: சில பகுதிகள் தவிர்த்து பரப்பளவு நீர்நிலைகளையும் குடியிருப்புகளற்ற மலைப் பகுதிகளைய்ம் உள்ளடக்கியே காட்டப்பட்டுள்ளது, தவிர்க்கப்பட்ட பகுதிகள்:  

<sup>1</sup> 1 பேர்கன்ஹூஸ் , மிகுதி நீர்நிலைகளும் குடியிருப்புகளற்ற மலைப் பகுதிகளும்  

<sup>2</sup> 2 ஓர்ஸ்தாட் , மிகுதி நீர்நிலைகளும் குடியிருப்புகளற்ற மலைப் பகுதிகளும்)  

## அடிக்குறிப்புகள்
# பெர்க்கின் விளைவு

**பெர்க்கின் விளைவு** (*Perkin reaction*) என்பது ஒரு கரிம வேதியியல் விளைவு ஆகும். மணந்தரு அறுகோண பென்சீன் வளையங்கள் கொண்ட அரோமாட்டிக் ஆல்டிஃகைடுகள் (aromatic aldehyde), காடிய நீரிலிஐதரைடுகள் (Acid anhydride) மற்றும் அந்த காடியால் ஆன உப்பு போன்றவைகளை கொண்டு சின்னமிக் காடியை (cinnamic acid) உருவாக்குவதே இந்த விளைவு ஆகும். இதனைக் கண்டுபிடித்தவர் வில்லியம் என்றி பெர்க்கின் (William Henry Perkin) என்னும் பிரித்தானிய வேதியியலாளர்.  

C<sub>6</sub>H<sub>5</sub>CH=O + CH<sub>3</sub>-CO-O-CO-CH<sub>3</sub> + CH3COONa → C<sub>6</sub>H<sub>5</sub>CH=CH-COOH + CH<sub>3</sub>COOH  

இதைப் பற்றிப் பல மீள்பார்வைத் தொகுப்புக் கட்டுரைகள் எழுதப்பட்டுள்ளன. பீனைல்-அசிட்டிக்காடியும் (phenylacetic acid), பென்சால்டிஃகைடும் (benzaldehyde) சேர்ந்து டிரைஎத்திலமைனோடும் (triethylamine), அசிட்டிக் நீரிலிஐதரைடோடும் இயைந்து (வேதியியல் வினைப்பட்டு) ஆல்பா-பீனைல்-சின்னமிக் காடி (alpha-phenylcinnamic acid) விளைவதைக் காட்டுவது இந்த பெர்க்கின் விளைவு வகை வேதியியல் வினைக்கு ஓர் எடுத்தூக்காட்டு.  

## வேதி வினை விளைவு நிகழ்முறை

மேலே உள்ள நிகழ்வுமுறை எல்லோராலும் ஒருமுகமாக ஏற்கப்பட்டதல்ல. இவற்றுள் பல்வேறு மாற்று வடிவங்கள் உள்ளன, இவற்றுள் அசிட்டிக் வேதி வினைக்குழு பெயர்வு இல்லாமல் டிகார்பாக்ஃசைலேசன் (decarboxylation) நிகழ்வு முதனானவற்றைக் குறிப்பிடலாம்.
# லாத்வியன் லாட்ஸ்



**லாட்ஸ்** (சின்னம்: **Ls **/ **s**; குறியீடு: **LVL **), லாத்வியா நாட்டின் நாணயம். ஒரு லாட்சில் நூறு சான்டிம்கள் உள்ளன. லாட்ஸ் என்ற சொல்லின் பன்மை வடிவம் “லாடி”. லாட்ஸ் நாணயம் 1922ல் அறிமுகப்படுத்தப்பட்டது. 1940ல் இரண்டாம் உலகப் போரின் போது லாத்வியா சோவியத் யூனியனால் ஆக்கிரமிக்கப்பட்டவுடன் லாட்ஸ் நாணய முறை கைவிடப்பட்டு சோவியத் ரூபிள் நாணயம் புழக்கத்தில் இருந்தது. 1993ல் லாத்வியா விடுதலை அடைந்தவுடன் லாட்ஸ் மீண்டும் அறிமுகப்படுத்தப்பட்டது. லாத்வியா ஐரோப்பிய ஒன்றியத்தில் இணைந்து விட்டதால் 2012 அல்லது 2013 முதல் லாட்ஸ்vகைவிடப்படும். அதற்கு பதில் ஐரோப்பிய ஒன்றியத்தின் பொது நாணயமான யூரோ லாத்வியாவின் நாணயமாகிவிடும்.
# லித்துவேனிய லித்தாசு



**லிடாஸ்** அல்லது **லித்தாசு** (சின்னம்: **Lt**; குறியீடு: **LTL **), லித்துவேனியா நாட்டின் நாணயம். ஒரு லாட்சில் நூறு சென்டாஸ்கள் உள்ளன. லிடாஸ் என்ற சொல்லின் பன்மை வடிவம் “லிடாய்” அல்லது ”லிட்டு”. லிடாஸ் நாணயம் 1922ல் அறிமுகப்படுத்தப்பட்டது. 1940ல் இரண்டாம் உலகப் போரின் போது லித்துவேனியா சோவியத் யூனியனால் ஆக்கிரமிக்கப்பட்டவுடன் லிடாஸ் நாணய முறை கைவிடப்பட்டு சோவியத் ரூபிள் நாணயம் புழக்கத்தில் இருந்தது. 1993ல் லித்துவேனியா விடுதலை அடைந்தவுடன் லிடாஸ் மீண்டும் அறிமுகப்படுத்தப்பட்டது. 1994-2002 காலகட்டத்தில் லிடாசின் மதிப்பு நான்கு அமெரிக்க டாலர்களாக நிர்ணயிக்கப்பட்டிருந்தது. லித்துவேனியா ஐரோப்பிய ஒன்றியத்தில் இணைந்து விட்டதால் 2010ல் லிடாஸ் கைவிடப்படும் என்று எதிர்பார்க்கப்பட்டது. அதற்கு பதில் ஐரோப்பிய ஒன்றியத்தின் பொது நாணயமான யூரோ லாத்வியாவின் நாணயமாகிவிடும் என்று திட்டமிடப்பட்டிருந்தது. ஆனால் 2008-09ல் ஏற்பட்ட பொருளியல் வீழ்ச்சியால் லித்துவேனியா பாதிக்கப்பட்டு பணவீக்கம் இம்மாற்றம் ஜனவரி 1, 2013கு ஒத்தி வைக்கப்பட்டுள்ளது. தற்போது ஒரு யூரோவுக்கு 3.45 லிடாய் என்று மதிப்பு நிர்ணயம் செய்யப்பட்டுள்ளது.
# நார்வே குரோனா



**குரோன்** அல்லது **குரோனா** (சின்னம்: **kr**; குறியீடு: **NOK**), நார்வே நாட்டின் நாணயம். இது பன்மையில் “குரோனர்” என்று அழைக்கப்படுகிறது. ஓரு குரோனாவில் நூறு ஓர்கள் உள்ளன. முதன் முதலில் 1922ம் ஆண்டு முதல் குரோனா வெளியிடப்பட்டது. குரோன் என்னும் சொல் இலத்தீன் மொழியின் “குரோனா” என்னும் சொல்லில் இருந்து தொன்றியது. இதற்கு கிரீடம்/முடி என்று பொருள். டானிய குரோன், சுவீடிய குரோனா, எஸ்தோனிய குரூன் போன்ற ஸ்கான்டினாவிய நாடுகளின் நாணயங்களின் பெயர்களும் இச்சொல்லிலிருந்தே தோன்றின. குரோனா 1875ல் முதன் முதலில் அறிமுகப்படுத்தப்பட்டது.
# பரோயே குரோனா



**பரோயே குரோனா** பரோயே தீவுகளின் நாணயம். குரோனா என்ற சொல்லுக்கு முடி/கிரீடம் என்று பொருள். ஒரு குரோனாவில் 100 ஓய்ராக்கள் உள்ளன. குரோனா என்னும் சொல்லின் பன்மை வடிவம் குரோனர். இந்த நாணயம் டென்மார்க்கின் நாணயமான டானிய குரோனின் ஒரு வகையாகவே கருதப்படுகிறது. பரொயே தீவுகள் டென்மார்க் நாட்டின் ஆட்சியின் கீழுள்ளன. பரோயே குரோனாவும் டானிய குரோனும் சம மதிப்புடையவை.
# உருசிய ரூபிள்



**ரூபிள்** (குறியீடு: **RUB**), ரஷ்யா நாட்டின் நாணயம். இது ரஷ்யாவைத் தவிர அப்காசியா, தெற்கு ஒசேத்தியா ஆகிய பகுதிகளிலும் நாணயமாக பயன்படுத்தப்படுகிறது. பெலருஸ், ட்ரான்ஸ்னிஸ்டிரியா போன்ற தேசங்களின் நாணயங்களும் “ரூபிள்” என்றே அழைக்கப்படுகின்றன. அவற்றிலிருந்து வேறுபடுத்திக்காட்ட இது “ரஷ்ய ரூபிள்” என்றும் அழைக்கப்படுகிறது. முன்னாள் ரஷ்யப் பேரரசு மற்றும் சோவியத் யூனியன் ஆகியவற்றின் நாணயங்களும் ரூபிள் என்றே அழைக்கப்பட்டன. தற்சமயம் ரூபிளுக்கென்று தனியே சின்னம் எதுவும் இல்லை. ஒரு ரூபிளில் 100 கோப்பெக்குகள் உள்ளன.  

## டாலருக்கு நிகரான ரூபிள் மதிப்பு

**1998–2010 வரை US$ க்கு நிகரான உருசியம் ரூபிள்களின் மதிப்பு**

| தேதி | மதிப்பு | தேதி | மதிப்பு | மதிப்பு |
| --- | --- | --- | --- | --- |
| Source: USD exchange rates in RUB, ரஷ்ய வங்கி | } |  |  |  |
# ஹரிஷ் ராகவேந்திரா



**ஹரிஷ் ராகவேந்திரா** (*Harish Raghavendra*) சென்னையைச் சேர்ந்த ஒரு தென்னிந்திய திரைப்படப் பாடகரும் நடிகரும் ஆவார். இவரது பாடல்கள் "தேவதையைக் கண்டேன்" (படம்:காதல் கொண்டேன்),"சக்கரை நிலவே "(படம்:யூத்),"மெல்லினமே மெல்லினமே" (படம்:ஷாஜஹான்) வெற்றியைப் பெற்றுள்ளன. இவர் விகடன் என்ற திரைப்படத்தில் அருண்பாண்டியனுடன் நடித்துள்ளார். திருப்பதி திரைப்படத்தில் முதன்மை நாயகன் அஜித்திற்கு அண்ணன் வேடத்தில் நடித்துள்ளார்.  

## வாழ்க்கை வரலாறு
ஹரிசின் இயற்பெயர் ஹரிஷ் ராம் ஸ்ரீனிவாசாகும். ஒளிப்படக் கலைஞர் பி.வி.ராகவேந்திரனின் மகனாவார். சொந்த ஊர் கோயம்புத்தூர். இவரது முதல் பாடல் தெலுங்கு படமொன்றிற்கு அமைந்தது. இவர் கல்லூரியின் முதலாண்டில் இருக்கும்போது அரசியல் என்ற திரைப்படத்திற்கு பாடிய "வா சகி" என்ற பாடல் வெற்றியடைந்தது. ஆயினும் தனது கல்லூரிப் படிப்பைத் தொடர பல வாய்ப்புகளைத் துறந்தார். விவேகானந்தா கல்லூரியில் வணிகவியல் பட்டமும் பொதுத் தொடர்பு மற்றும் தாளியலில் மேற்படிப்பும் முடித்தார். மென்பொருள் பொறியியலிலும் கல்வி கற்றார்.  

மீண்டும் திரைப்பட இசையில் ஈடுபாடு கொண்டு இளையராஜா இசையில் பாரதி திரைப்படத்தில் "நிற்பதுவே நடப்பதுவே" என்ற பாடலைப் பாடினார். இப்பாடல் பெருவெற்றியடைந்ததுடன் மாநில அரசின் விருதினையும் இவருக்கு பெற்றுத் தந்தது. இந்நேரத்தில் தான் தனது பெயரை ஹரிஷ் ராகவேந்திரா என்று மாற்றிக் கொண்டார். தொடர்ந்து தமிழ்,தெலுங்கு,மலையாளம், கன்னடம் மற்றும் இந்தித் திரைப்படங்களில் பாடியுள்ளார்.  

## பாடிய பாடல்கள்
| **எண்.** | **பாடல்** | **திரைப்படம்** |  |
| --- | --- | --- | --- |
| 1 | *மெல்லினமே* | ஷாஜகான் |  |
| 2 | *சக்கரை நிலவே* | யூத் | } |

## வெளியிணைப்புகள்
- அதிகாரபூர்வ வலைத்தளம்
- ஹரிசின் பாடல்களின் பட்டியல்
# கார்த்திக் (பாடகர்)



**கார்த்திக்** (பிறப்பு 7 நவம்பர் 1980) சென்னையைச் சேர்ந்த தென்னிந்திய திரைப்படப் பாடகர். துவக்கத்தில் துணைப்பாடகராக ஏ.ஆர்.ரகுமானிடம் பணிபுரிந்த வந்த கார்த்திக் பின்னர் அவர் இசையமைப்பில் பல பாடல்களைப் பாடத் தொடங்கினார். பின்னர் பல இசையமைப்பாளர்களும் விரும்பும் பாடகராக தமிழ், இந்தி, தெலுங்கு, மலையாளம் மற்றும் கன்னடம் ஆகிய பல மொழிகளில் பாடியுள்ளார்.  
பாய்ஸ் படத்தில் அவர் பாடிய "எனக்கொரு கெர்ல்பிரண்ட் வேணுமடா" என்ற பாடலும் கஜினியில் "ஒரு மாலை" பாடலும் பெருவெற்றி கண்டன. தெலுங்கு திரையுலகிலும் *கொத்தபங்காரு லோகம்* மற்றும் *ஹாப்பிடேஸ்* படங்களில் அவரது பாடல்கள் பெரும் வரவேற்பைப் பெற்றன.வாரணம் ஆயிரம் படத்தில் அவர் கானா வகையில் பாடிய "அவ என்ன" என்ற பாடலும் பெரும் வரவேற்பைப் பெற்றுள்ளது. இந்தி மொழிமாற்றம் செய்து வெளியான கஜினி படத்தில் அவர் பாடிய "பெக்கா" பாடல் மூலம் உலகளவில் அறியப்பட்டார்.  

## மேலும் பார்க்க
- தமிழ்த் திரைப்படப் பாடகர்களின் பட்டியல்
# திப்பு



**திப்பு** (*Tippu*) தமிழ், கன்னடம், மலையாளம், தெலுங்கு மொழிகளில் பாடும் ஒரு தென்னிந்திய திரைப்படப்பாடகர். இவரது இயற்பெயர் ஏகாம்பரேஷ் என ஓர் தொலைக்காட்சி நிகழ்ச்சியில் (காபி வித் அனு) கூறியுள்ளார். பின்னணிப் பாடகி ஹரிணியை மணம் புரிந்துள்ளார். சாய் ஸ்மிருதி என்ற மகளும் சாய் அபயங்கர் என்ற மகனும் உள்ளனர்.  

## விருதுகள்
2010 ஆம் ஆண்டில், வி. ஹரிகிருஷ்ணா இசையமைத்த *ராஜ் தி ஷோமேன்* திரைப்படத்தின் "ஹே பாரு" பாடலுக்காக சிறந்த ஆண் பின்னணி பாடகருக்கான கர்நாடக மாநில திரைப்பட விருதை திப்பு வென்றார். திப்புவிற்கு 2007 ஆம் ஆண்டு தமிழ்நாடு அரசால் கலைமாமணி விருது வழங்கப்பட்டது.  

## மேலும் பார்க்க
- தமிழ்த் திரைப்படப் பாடகர்களின் பட்டியல்
# சித்தார்த்தா புத்தக சாலை

**சித்தார்த்தா புத்தக சாலை** என்பது 20 ம் நூற்றாண்டில் தொடக்கத்தில் இயங்கிய ஒரு தமிழ்ப் பதிப்பகம் ஆகும். இது பல பெளத்த, தலித்திய படைப்புள், பண்டைத் தமிழ் இலக்கியங்கள் ஆகியவற்றை வெளியிட்டது.  

## வெளியிட்ட முக்கிய நூல்கள்
- புத்த மார்க்க வினாவிடை
- பூர்வத்தமிழொளியாம் புத்தரது ஆதிவேதம்
- தருக்க நூல்
- யதார்த்த பிராமண வேதாந்த விபரம்
- அரிச்சந்திரன் பொய்கள்
- அம்பிகையம்மன் வரலாறு
- முருகக் கடவுள் வரலாறு
- நந்தன் சரித்திர தந்திரம்
- நிகழ்காலத்திரங்கல்
- பெருங்குறவஞ்சி
- புத்தர் அருளறம்
- காந்தியரும் தீண்டப்படாதோரின் விடுதலையும்
# தமிழ்த் தேசிய ஆவணச் சுவடிகள்

**தமிழ்த் தேசிய ஆவணச் சுவடிகள்** என்பது ஈழப் போராட்டம் தொடர்பாக வெளியிடப்பட்ட பல்வேறு தமிழ் ஆக்கங்களை கொண்ட இலவச எண்மிய ஆவணக் காப்பகம் ஆகும். ஈழ இயக்கங்களும் பிறரும் வெளியிட்ட பல்வேறு துண்டறிக்கைகள், கொள்கை வெளியீடுகள், உரைகள், இதழ்கள், நூல்கள் ஆகியவை இங்கு உள்ளன. எல்லாவித கொள்கை உடையோரினதும் படைப்புகள் இங்கு சேக்கப்படுகின்றன. புலிகள் மீதான விமர்சனங்கள் சிறப்பாக கவனப்படுத்தப்படுகின்றன. இத் திட்டத்தை இடதுசாரி சார்பு உடைய அமைப்பு ஒன்று புலத்தில் இருந்து மேற்கொள்ளுகிறது.  

## நோக்கம்
"தம்மைத் தக்கவைக்க மக்களை இருட்டில் வைத்திருத்தல் தான், அன்றைய இயக்கங்கள் முதல் இன்று திடீர் மார்க்சியம் பேசுவோர் வரை கையாளும் அரசியல் உத்தி. இதை தகர்க்க, எல்லோரும் சுயமாக கற்றுக்கொள்வதும், விவாதிப்பதும், வரலாற்றை தெரிந்து கொள்வதும் அவசியம். இதற்கான எமது போராட்டமும், நீண்ட திட்டமிடல் ஊடாக, பல ஆவணங்களை திரட்டி வந்தோம்." என்று இந்த திட்ட அறிமுகம் கூறுகிறது.
# மான்க்ஸ் பவுண்டு



**மான்க்ஸ் பவுண்டு** (ஆங்கிலம்: Manx pound) மாண் தீவின் நாணயம். மாண் தீவு ஐக்கிய ராஜியத்தின் ஆட்சிப்பகுதிகளுள் ஒன்று. ஐக்கிய ராஜியத்துடன் நாணய ஒன்றியமாக உள்ளது. ஆகையால் மான்க்ஸ் பவுண்டு ஐக்கிய ராஜியத்தின் நாணயமான பிரித்தானிய பவுண்டின் ஒரு வகையாகவே கருதப்படுகிறது. இவ்விரு நாணயங்களும் சமமதிப்புடையவை. பிரித்தானிய பவுண்டுகளும் மான்க்ஸ் தீவில் புழக்கத்தில் உள்ளன. ஆனால் மான்க்ஸ் பவுண்டு ஐக்கிய ராச்சியத்தில் செல்லுபடியாவதில்லை. மான்க்ஸ் பவுண்டுக்கென தனியே குறியீடு எதுவும் கிடையாது. பிரித்தானிய பவுண்டிற்கான “£” சின்னமே மான்க்ஸ் பவுண்டிற்கும் பயன்படுத்தப்படுகிறது. ஒரு மான்க்ஸ் பவுண்டில் 100 பென்னிகள் உள்ளன.
# குயெர்ன்சி பவுண்டு



**குயெர்ன்சி பவுண்டு** (ஆங்கிலம்: Guernsey pound) குயெர்ன்சி பிரதேசத்தின் நாணயம். 1921 முதல் குயெர்ன்சி ஐக்கிய ராஜியத்தின் ஆட்சிப்பகுதிகளுள் ஒன்று. ஐக்கிய ராஜியத்துடன் நாணய ஒன்றியமாக உள்ளது. ஆகையால் குயெர்ன்சி பவுண்டு ஐக்கிய ராஜியத்தின் நாணயமான பிரித்தானிய பவுண்டின் ஒரு வகையாகவே கருதப்படுகிறது. இவ்விரு நாணயங்களும் சமமதிப்புடையவை. பிரித்தானிய பவுண்டுகளும் குயெர்ன்சியில் புழக்கத்தில் உள்ளன. ஆனால் குயெர்ன்சி பவுண்டு ஐக்கிய ராச்சியத்தில் செல்லுபடியாவதில்லை. குயெர்ன்சி பவுண்டுக்கென தனியே குறியீடு எதுவும் கிடையாது. பிரித்தானிய பவுண்டிற்கான “£” சின்னமே குயெர்ன்சி பவுண்டிற்கும் பயன்படுத்தப்படுகிறது. ஒரு குயெர்ன்சி பவுண்டில் 100 பென்னிகள் உள்ளன.
# ஜெர்சி பவுண்டு



**ஜெர்சி பவுண்டு** (ஆங்கிலம்: Jersey pound) ஜெர்சி பிரதேசத்தின் நாணயம். ஜெர்சி ஐக்கிய ராஜியத்தின் ஆட்சிப்பகுதிகளுள் ஒன்று. ஐக்கிய ராஜியத்துடன் நாணய ஒன்றியமாக உள்ளது. ஆகையால் ஜெர்சி பவுண்டு ஐக்கிய ராஜியத்தின் நாணயமான பிரித்தானிய பவுண்டின் ஒரு வகையாகவே கருதப்படுகிறது. இவ்விரு நாணயங்களும் சமமதிப்புடையவை. பிரித்தானிய பவுண்டுகளும் ஜெர்சியில் புழக்கத்தில் உள்ளன. ஆனால் ஜெர்சி பவுண்டு ஐக்கிய ராச்சியத்தில் செல்லுபடியாவதில்லை. ஜெர்சி பவுண்டுக்கென தனியே குறியீடு எதுவும் கிடையாது. பிரித்தானிய பவுண்டிற்கான “£” சின்னமே ஜெர்சி பவுண்டிற்கும் பயன்படுத்தப்படுகிறது. ஒரு ஜெர்சி பவுண்டில் 100 பென்னிகள் உள்ளன.
# கிப்ரால்ட்டர் பவுண்டு



**கிப்ரால்ட்டர் பவுண்டு** (ஆங்கிலம்: Gibraltar pound; சின்னம்: **£**; குறியீடு: **GIP** ) கிப்ரால்ட்டர் பிரதேசத்தின் நாணயம். கிப்ரால்ட்டர் ஐக்கிய ராஜியத்தின் ஆட்சிப்பகுதிகளுள் ஒன்று. ஐக்கிய ராஜியத்துடன் நாணய ஒன்றியமாக உள்ளது. ஆகையால் ஜெர்சி பவுண்டு ஐக்கிய ராஜியத்தின் நாணயமான பிரித்தானிய பவுண்டின் ஒரு வகையாகவே கருதப்படுகிறது. இவ்விரு நாணயங்களும் சமமதிப்புடையவை. பிரித்தானிய பவுண்டுகளும் கிப்ரால்ட்டரில் புழக்கத்தில் உள்ளன. ஆனால் கிப்ரால்ட்டர் பவுண்டு ஐக்கிய ராச்சியத்தில் ஏற்றுக்கொள்ளப்படுவதில்லை. பிரித்தானிய பவுண்டிற்கான “£” சின்னமே ஜெர்சி பவுண்டிற்கும் பயன்படுத்தப்படுகிறது. ஒரு கிப்ரால்ட்டர் பவுண்டில் 100 பென்னிகள் உள்ளன.  
.]]
# மார்க்கெட் கார்டன் நடவடிக்கை

**மொத்தம்**:84,600  

|strength2=கணிக்கப்படவில்லை  
|casualties1=<span></span>15,130&ndash;17,200 பேர்  
|casualties2=<span></span>26,800&ndash;29,300 பேர்  
30 டாங்குகள், தானுந்து பீரங்கிகள்  
|| 500க்கும் குறைவாக  
|-  
|-  
||நாசி ஜெர்மனி (ஆர்மி குரூப் பி)  
||26,800&ndash;29,300  
||26,800&ndash;29,300  
|-  
|| பிரிட்டனின் 2ம் ஆர்மி மற்றும் முதலாம் வான்குடை கோர்  
||11,588–13,226  
| rowspan=2|15,130–17,200  
|-  
||அமெரிக்காவின் 18ம் வான்குடைக் கோர் (82வது மற்றும் 101வது வான்குடை டிவிஷன்கள்)  
||3,542–  
|-  
|}  

## அடிக்குறிப்புகள்

### நூல்பட்டியல்

- .
- .
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 

## மேலும் வாசிக்க

- 
- 
- 
- 
- 
- 
- 
- 
- 
- 
- 
- 
- 

-
# ஸ்ரீநிவாஸ் (பாடகர்)


**ஸ்ரீநிவாஸ்** (*Srinivas*, பிறப்பு:7 நவம்பர் 1959) தமிழ்,கன்னடம், மலையாளம், தெலுங்கு மொழிகளில் பாடும் ஓர் தென்னிந்திய திரைப்படப் பாடகர். முன்னணி இசையமைப்பாளர்களான இளையராஜா, தேவா, ஏ. ஆர். ரகுமான், வித்யாசாகர் போன்றவர்களின் இசையில் தென்னிந்திய மொழிகளிலும் இந்தியிலும் திரைப்பாடல்கள் பாடியுள்ளார். வேதியியல் பொறியாளராக பத்தாண்டுகள் பணியாற்றிய பிறகு இசைத்துறையில் ஈடுபாடு காரணமாக உட்புகுந்து சாதனை படைத்தவர்.  

## வாழ்க்கை வரலாறு
ஸ்ரீநிவாஸ் தமிழ்நாட்டின் அம்பாசமுத்திரத்தில் துரைசாமி அய்யங்கார் இலட்சுமி இணையருக்குப் பிறந்தவர். பின்னர் கேரளாவின் திருவனந்தபுரத்தில் வளர்ந்தார். அங்கு தமது அத்தை பத்மா நாராயணன் உந்துதலில் இசையில் நாட்டமும் பயிற்சியும் பெற்றார்.  

வேதியியல் பொறியியல் பட்டப்படிப்பினை மும்பை பல்கலைக்கழகத்தின் கீழுள்ள வேதியியல் தொழில்நுட்பத் துறை (UDCT)யில் முடித்தார். பத்தாண்டுகள் பொறியாளராகப் பணிபுரிந்த பிறகு தமது இசையார்வம் காரணமாக பணிவாழ்வில் மாற்றத்தை விரும்பினார். 1988ஆம் ஆண்டு இளையராஜாவிடம் பணிபுரிய வாய்ப்பு கிடைத்தும் அன்றைய நாள் அவரது தொண்டைப்புண் காரணமாக நிறைவேறவில்லை.  

மீண்டும் 1992ஆம் ஆண்டு ரகுமானிடம் அறிமுகம் கிடைக்க சில விளம்பரப் பாடல்களுக்குக் குரல் கொடுத்து வந்தார். 1994ஆம் ஆண்டு முதல் சென்னையில் வசிக்கத் துவங்கினார். இவரது முதல் பாடலாக மகேஷ் இசையமைப்பில் நம்மவர் படத்திற்காக "சொர்க்கம் என்பது நமக்கு" என்ற பாடல் அமைந்தது. அது வெற்றி பெற்றபோதும் அவருக்கு ஓர் திருப்புமுனையாக 1996ஆம் ஆண்டு ரகுமானின் இசையில் மின்சார கனவு படத்தின் "மானா மதுரை" பாடல் அமைந்தது.  

## விருதுகள்
- தமிழ்நாடு அரசின் மாநில விருதினை சிறந்த பின்னணிப் பாடகர் என்ற வகையில் இருமுறை பெற்றுள்ளார்:படையப்பாவின் "மின்சாரப்பூவே" மற்றும் ஒன்பது ரூபா நோட்டு படத்தில் "மார்கழியில்".
- தமிழக அரசின் கலைமாமணி பட்டத்தினையும் பெற்றுள்ளார்.
- கேரள அரசின் மாநில விருதை "ராத்திரிமழா" என்ற படத்திற்கு பெற்றுள்ளார்.
- பிற திரை இதழ்களின்(சினிமா எக்ஸ்பிரஸ், பிலிம்பேர்) விருதுகளையும் பெற்றுள்ளார்.
# தஞ்சாவூர் மராத்தியர்


**தஞ்சாவூர் மராத்தியர்** (*Thanjavur Marathi*) (பேச்சு வழக்கில் *ராயர்* என்று அழைக்கப்படுகிறது), என்பவர்கள், தமிழ்நாட்டின் மத்திய மற்றும் வடக்கு மாவட்டங்களில் வசித்து கொண்டு மராத்தி மொழியைத் தாய் மொழியாகக் கொண்ட மக்களைக் குறிக்கும். இவர்கள் தஞ்சாவூர் மராத்திய ஆட்சியின் போது தமிழகத்துக்கு வந்த ஆட்சியாளர்கள் மற்றும் சிப்பாய்களின் சந்ததியினர் ஆவார்.  

## மக்கள் தொகை
2001 ஆம் ஆண்டு எடுக்கப்பட்ட மக்கள் தொகை கணக்கெடுப்பின்படி, தமிழ்நாட்டின் மொத்த மக்கள்தொகையில் சுமார் 0.1% பேர் மராத்தி மொழியை தாய்மொழியாக கொண்டு பேசுபவர்கள் வாழ்கின்றனர். சரியான மாவட்ட அளவிலான புள்ளிவிவரங்கள் கிடைக்கவில்லை, ஆனால் மதிப்பீடுகளின்படி, மராட்டியர்கள் பெரும்பாலும் சென்னை நகரத்திலும், தஞ்சாவூர், நாகப்பட்டினம், தருமபுரி, திருப்பத்தூர் ,கிருஷ்ணகிரி, வேலூர், இராணிப்பேட்டை, சேலம், திருவண்ணாமலை, திருவாரூர், காஞ்சிபுரம் மற்றும் திருச்சிராப்பள்ளி ஆகிய பகுதிகளில் வசிக்கின்றனர். இவர்கள் மகாராட்டிரா, பெங்களூர், வட இந்தியா மற்றும் வெளிநாடுகளுக்கு குடிபெயர்ந்ததால், தமிழகத்தில் மராத்தி மக்கள் தொகை சமீபத்தில் குறைந்துள்ளது.  

## மொழி
தஞ்சாவூர் மராத்தி மக்களின் தாய்மொழி தஞ்சாவூர் மராத்தி மொழியாகும்.  

## நிறுவனங்கள்
இந்தியாவின், பல்வேறு பகுதிகளிலும் தஞ்சாவூர் மராத்தி மக்களின் நலனை ஆதரிக்கும் பல அமைப்புகள் இங்கே உள்ளன. அவற்றில் முக்கியமான ஒன்று மராத்தா கல்வி நிதியம் (MEF), தென்னிந்திய மராத்தி பேசும் சமூகத்தைச் சேர்ந்த ஏழை மற்றும் தகுதியுள்ள மாணவர்களுக்கு கல்வியைப் பரப்புவதற்காகச் செயல்படும் ஒரு இலாப நோக்கற்ற அமைப்பாகும்.
# 2010 ஆர்எஃப்12

**2010 ஆர்எஃப்12** (*2010 RF12*) என்பது ஒரு சிறுகோள் (*asteroid*) ஆகும். இது 2010, செப்டம்பர் 8 ஆம் நாள் 2112 ஜிஎம்டி மணிக்கு பூமிக்கும் சந்திரனுக்கும் இடையில் கடந்து சென்றது. இது பூமிக்குக் கிட்டவாக அண்டார்க்டிக்காவின் மேல் 49,088 மைல்கள் உயரத்தில் பூமியைக் கடந்தது.  

இதன் விட்டம் 20 அடிக்கும் 46 அடிக்கும் இடையில் இருந்ததாக நாசா மதிப்பிட்டுள்ளது.  

இச்சிறுகோள் 2010 செப்டம்பர் 5 ஆம் நாள் அரிசோனாவின் டூசோன் நகரில் நிறுவப்பட்டுள்ள கட்டலீனா விண்வெளி ஆய்வு மையத்தினால் கண்டுபிடிக்கப்பட்டது. இதனுடன் 2010 ஆர்எக்சு30 என்ற சிறுகோளும் கடந்துள்ளது அவதானிக்கப்பட்டுள்ளது.
# 2010 ஆர்எக்சு30

**2010 ஆர்எக்சு30** (*2010 RX30*) என்பது ஒரு சிறுகோள் (*asteroid*) ஆகும். இது 2010, செப்டம்பர் 8 ஆம் நாள் 0951 ஜிஎம்டி மணிக்கு பூமிக்கும் சந்திரனுக்கும் இடையில் கடந்து சென்றது. இது பூமிக்குக் கிட்டவாக சப்பானின் தெற்குப் பகுதிக்கு மேல் 154,000 மைல்கள் (248,000 கி.மீ.) உயரத்தில் பூமியைக் கடந்தது.  

இதன் விட்டம் 33 அடிக்கும் 65 அடிக்கும் (10-20 மீ) இடையில் இருந்ததாக நாசா மதிப்பிட்டுள்ளது.  

இச்சிறுகோள் 2010 செப்டம்பர் 5 ஆம் நாள் அரிசோனாவின் டூசோன் நகரில் நிறுவப்பட்டுள்ள கட்டலீனா விண்வெளி ஆய்வு மையத்தினால் கண்டுபிடிக்கப்பட்டது. இதனுடன் 2010 ஆர்எஃப்12 என்ற சிறுகோளும் கடந்துள்ளது அவதானிக்கப்பட்டுள்ளது.
# விக்கிப்பீடியா:முதற்பக்கக் கட்டுரைகள்/செப்டம்பர் 12, 2010


**மூன்று ஆழ்பள்ளத்தாக்கு அணை** சீனாவில் யாங்சே ஆற்றின் குறுக்கே கட்டப்பட்ட நீர்மின்சாரம் உற்பத்தி செய்யும் ஒர் அணையாகும். இதுவே உலகின் பெரிய மின்சாரம் உற்பத்தி செய்யும் இடமாகக் கருதப்படுகிறது. அணை கட்டமைப்பு 2006ல் கட்டிமுடிக்கப்பட்டது. அக்டோபர் 30, 2008 அன்று கரையில் இருந்த 26வது மின்னியக்கி வணிக நோக்கில் செயல்படத் தொடங்கிய போது கப்பல் உயர்த்தும் பகுதியை தவிர மூல திட்டத்தில் குறிப்பிடப்பட்டிருந்த அனைத்து பகுதிகளும் கட்டி முடிக்கப்பட்டிருந்தன. ஒவ்வொரு மின்னியக்கியும் 700 மெகாவாட் திறனுடையது. இந்த அணைத் திட்டத்தால் மின் உற்பத்தி மற்றும் வெள்ளக் கட்டுப்பாடு தவிர ஆற்றில் பெரிய கலன்கள் செல்லும் வசதியும் கிடைக்கிறது. சீன அரசாங்கம் இத்திட்டத்தை வரலாற்று சிறப்புமிக்க பொறியியல், சமூக, பொருளாதார வெற்றியாக கருதுகிறது. எனினும் அணையினால் பல தொல்பொருள் மற்றும் பண்பாட்டு இடங்கள் நீரில் மூழ்கிவிட்டன. 1.3 மில்லியன் மக்கள் இடம் பெயர்ந்தனர். மேலும் இதனால் நிலச்சரிவு ஏற்படுவதற்கான வாய்ப்புகளும் அதிகமாகின. *மேலும்..*  
---

**பனகல் அரசர்** (1866–1928) நீதிக்கட்சியின் தலைவர்களுள் ஒருவரும், சென்னை மாகாணத்தின் முன்னாள் முதலமைச்சரும் ஆவார். வேளமா சமூகத்தைச் சேர்ந்த நிலச்சுவாந்தார்கள் குடும்பத்தில் பிறந்தவர். சட்டப் படிப்பை முடித்து முதுகலைப் பட்டம் பெற்றவர். 1912 இல் இந்தியாவின் மத்திய நாடாளுமன்றத்திற்கு நில உரிமையாளர்கள் மற்றும் ஜமீன்தார்களின் பிரதிநிதியாக தேர்ந்தெடுக்கப்பட்டார். 1914 ஆம் ஆண்டு நடேச முதலியார் தொடங்கிய சென்னை திராவிடர் சங்கத்தில் சேர்ந்தார். 1917 இல் நீதிக்கட்சியில் சேர்ந்தார். 1919 இல் பிராமணரல்லாதோருக்கு வகுப்புவாரி பிரதிநிதித்துவம் கோரி பிரித்தானிய நாடாளுமன்றத்தில் வாதாட இங்கிலாந்து சென்ற நீதிக்கட்சிக் குழுவில் அங்கம் வகித்தார். 1920 ஆம் ஆண்டு இரட்டை ஆட்சி முறையின் கீழ் சென்னை மாகாணத்திற்கு நடைபெற்ற முதல் சட்டமன்றத் தேர்தலில் வெற்றி பெற்று சட்டமன்ற உறுப்பினரானார். சுப்பராயலு ரெட்டியார் தலைமையில் அமைந்த முதலாம் நீதிக்கட்சி அரசவையில் உள்ளாட்சித் துறை அமைச்சரானார். *மேலும்..*
# சட்டமன்ற உறுப்பினர் (இந்தியா)

**சட்டமன்ற உறுப்பினர்** (ச.ம.உ) (*Member of Legislative Assembly* = *MLA*) என்பவர் இந்தியாவில் ஒரு தொகுதியின் வாக்காளர்களால் சட்டமன்றத்திற்கு தேர்வு செய்யப்படும் ஒரு பிரதிநிதியாவார். இந்தியாவில் உள்ள மாநிலங்கள் மற்றும் யூனியன் பிரதேசங்களில் அரசியலமைப்பால் உருவாக்கப்பட்ட சட்டமன்றங்கள் செயல்படுகின்றன. ஒவ்வொரு மாநிலத்தின் எதிர்காலம் மற்றும் மாநில நிர்வாகத்திற்கு அம்மாநிலத்தின் சட்டமன்றமே முதன்மைக் காரணியாக உள்ளன. அவற்றின் உறுப்பினர்கள் **சட்டமன்ற உறுப்பினர்கள்** என அழைக்கப்படுகின்றனர்.  

## தகுதி
நாடாளுமன்றத்திற்கு தேர்ந்தெடுக்கப்படும் உறுப்பினர்களுக்கு உரிய தகுதி விதிகள், இதற்கும் உரியதாகும். அதன்படி இந்திய குடியுரிமை உள்ள எவரும், சட்டமன்றத் தேர்தலில் பங்கு கொண்டு வெற்றி பெறலாம். அவருக்கு வயது இருபத்தைந்துக்கு மேல் இருக்க வேண்டும்.
# வலைவாசல்:தமிழீழம்/அறிமுகம்

**தமிழீழம்** (*Tamil Eelam*) எனப்படுவது இலங்கைத் தமிழ் மற்றும் முஸ்லீம் தேசிய இனங்கள் தமது தாயக பிரதேசமாக கருதும் இலங்கையின் வடக்கு, கிழக்கு மாகாணங்களை இணைத்த நிலப்பகுதியைக் குறிக்கும்.  

தமிழீழம் தமது தேசியமாக தமிழர்களாலும், அவர்களது அரசியல் நிறுவனங்களாலும் முன்வைக்கப்படுகின்றது. இத்தேசிய கோரிக்கை, இலங்கையின் எண்ணிக்கைப் பெரும்பான்மை இனமான சிங்களவரை பிரதிநிதித்துவப்படுத்தும் அரசாங்கத்தால் மேற்கொள்ளப்பட்ட பெருந்தேசியவாத ஒடுக்குமுறைகளுக்கு எதிரான உணர்வாக உருவானது.  

**தமிழீழக்** கோரிக்கை 1977ம் ஆண்டு இடம்பெற்ற பொதுத்தேர்தலில் தமிழரசுக்கட்சியினுடைய நிலைப்பாடாக முன்வைக்கப்பட்டு, வாக்களிப்பில் அறுதிப்பெரும்பான்மை ஆதரவினை பெற்று தமிழ் தேசிய இனத்தின் அங்கீகாரத்தை பெற்றுக்கொண்டது. மீண்டும் 2003 ஆம் ஆண்டு பொதுத்தேர்தலின்போது இக்கோரிக்கை முன்வைக்கப்பட்டு தமிழ் தேசிய இனத்தின் பெரும்பான்மையான ஆதரவினை பெற்றுக்கொண்டது.  
---
:***குறிப்பு.** அறிமுக பக்கத்தில் இடம்பெறும் படிமங்கள் இங்கு உள்ளன.*  
</noinclude>
# வலைவாசல்:தமிழீழம்/அறிமுகம்/படிமம்

<noinclude><br clear=all>  

## Usage
The layout design for these subpages is at வலைவாசல்:தமிழீழம்/அறிமுகம்/வடிவமைப்பு.  
1. Add a new Introduction image to the next available subpage.
1. Update end= to new total for the randomizer above.

## Introduction images list

வலைவாசல்:தமிழீழம்/அறிமுகம்/1  

<br clear=all>  
---
வலைவாசல்:தமிழீழம்/அறிமுகம்/2  

<br clear=all>  
---
வலைவாசல்:தமிழீழம்/அறிமுகம்/3  

<br clear=all>  
---
வலைவாசல்:தமிழீழம்/அறிமுகம்/4  

<br clear=all>  
---
வலைவாசல்:தமிழீழம்/அறிமுகம்/5  

<br clear=all>  
---
<br clear=all>  
</noinclude>
# வலைவாசல்:தமிழீழம்/தொடர்புடைய வலைவாசல்கள்

<div id:"தொடர்புடைய வலைவாசல்கள்"></div>  
| தமிழ்நாடு
rect 0 0 1000 750 தமிழ்நாடு
desc </imagemap></div> | தமிழ்
rect 0 0 1000 750 தமிழ்
desc </imagemap></div> | வரலாறு
rect 0 0 1000 500 வரலாறு
desc </imagemap></div> | இலங்கை
rect 0 0 1000 500 இலங்கை
desc </imagemap></div> | <div></div> |  |
| --- | --- | --- | --- | --- | --- |
| **தமிழ்நாடு** | **தமிழ்** | **வரலாறு** | **இலங்கை** | **தமிழர்** | }<noinclude></noinclude> |
# சுவிசு பிராங்க்



**பிராங்க்** (சின்னம்: **CHF**; குறியீடு: **CHF**) சுவிட்சர்லாந்து நாட்டின் நாணயம். லீக்டன்ஸ்டைன் நாட்டிலும் நாணயமாக பயன்படுத்தப்படுகிறது. "பிராங்க்" என்றழைக்கப்படும் நாணய வகைகள் பல நூற்றாண்டுகளாக ஐரோப்பிய நாடுகளில் புழக்கத்தில் இருந்து வந்துள்ளன. ஆனால் ஐரோப்பிய ஒன்றியம் (ஐ. ஒ) தோன்றிய பின்னர் சுவிட்சர்லாந்தைத் தவிர பிராங்க் நாணய வகைகளை பயன்படுத்தி வந்த நாடுகள் ஐ. ஒவில் இணைந்தபோது அதன் பொது நாணயமான யூரோவுக்கு மாறிவிட்டன. தற்போது சுவிஸ் பிராங்க் மட்டுமே புழக்கத்திலிருக்கின்றது.
# வலைவாசல்:தமிழீழம்/சிறப்புப் படம்

__TOC__  
## பயன்பாடு‎
சிறப்புப் பட துணைப் பக்கத்தின் வடிவமைப்பு - வலைவாசல்:தமிழீழம்/சிறப்புப் படம்/வடிவமைப்பு.  

## சிறப்புப் படம்
வலைவாசல்:தமிழீழம்/சிறப்புப் படம்/1  

---
வலைவாசல்:தமிழீழம்/சிறப்புப் படம்/2  

---
வலைவாசல்:தமிழீழம்/சிறப்புப் படம்/3  

---
வலைவாசல்:தமிழீழம்/சிறப்புப் படம்/4  

---
வலைவாசல்:தமிழீழம்/சிறப்புப் படம்/5  

---
வலைவாசல்:தமிழீழம்/சிறப்புப் படம்/6  

---
வலைவாசல்:தமிழீழம்/சிறப்புப் படம்/7  

---
வலைவாசல்:தமிழீழம்/சிறப்புப் படம்/8  

---
வலைவாசல்:தமிழீழம்/சிறப்புப் படம்/9  

---
வலைவாசல்:தமிழீழம்/சிறப்புப் படம்/10  

---

## முன்மொழிதல்
இந்த பக்கத்தில் நீங்கள் சேர்க்க விரும்பும் படிமங்களை இங்கு முன்மொழியவும்.  
1. தற்போது எதுவும் இல்லை.
# துருக்கிய லிரா



**துருக்கிய லிரா** (துருக்கிய மொழி: Türk lirası; சின்னம்: **TL**; குறியீடு: **TRY**) துருக்கி நாட்டின் நாணயம். வட சைப்பிரசு நாட்டிலும் நாணயமாக பயன்படுத்தப்படுகிறது. லிரா 1844ல் முதன் முதலில் அறிமுகப்படுத்தப்பட்டது. 2005 வரை புழக்கத்திலிருந்த இந்த நாணயம் “முதல் லிரா” என்றழைக்கப்பட்டது. 2005ல் துருக்கி அரசு புதிய துருக்கிய லிரா என்ற புது நாணய முறையை உருவாக்கியது. இது “இரண்டாம் லிரா” என்றும் அழைக்கப்படுகிறது. முதல் லிரா மதிப்பு மிகக்குறைவாக இருந்தது இம்மாற்றத்துக்கு காரணம். ஒரு புது லிராவின் மதிப்பு பத்து லட்சம் முதல் லிராக்கள். 2008 துவக்கத்திலிருந்து முதல் லிரா புழக்கத்திலிருந்து விலக்கிக் கொள்ளப்பபட்டது. ஒரு லிராவில் 100 குருஸ்கள் உள்ளன.
# செர்பிய தினார்



**செர்பிய தினார்** (ஆங்கிலம்: Serbian Dinar; சின்னம்: **РСД**; குறியீடு: **RSD**) செர்பியா நாட்டின் நாணயம். தினார் என்ற பெயர்கொண்ட நாணய முறை கி.பி. 1214ம் ஆண்டே அறிமுகப்படுத்தப்பட்டது. ஒட்டோமான் பேரரசு செர்பியாவைக் கைப்பற்றியபின் நவீன தினார் நாணய முறை அறிமுகப்படுத்தப்பட்டது. 1920ல் செர்பிய தினாருக்கு பதில் யுகோஸ்லாவிய தினார் புழக்கத்துக்கு வந்தது. அன்று முதல், 1941-44ல் நாசி ஜெர்மனியின் ஆக்கிரமிப்பில் செர்பியா இருந்த ஒரு குறுகிய காலகட்டத்தைத் தவிர 2003 வரை யுகோஸ்லாவிய தினாரே செர்பியாவின் நாணயமாக இருந்தது. 1990களில் யுகோஸ்லாவியா சிதறியதால் பிரிந்து போன ஒவ்வொரு நாடும் தனியே நாணய முறைகளை அறிமுகப்படுத்திக் கொண்டன. இறுதியில் மிஞ்சியிருந்த செர்பியாவும் 2003ல் செர்பிய தினார் முறையை அறிமுகப்படுத்தியது. ஒரு தினாரில் 100 பாராக்கள் உள்ளன. அதிகாரப்பூர்வமாக “RSD" என்ற குறியீடும் நடைமுறையில் “din” என்ற குறியீடும் இந்த நாணயத்தைக் குறிக்க பயன்படுத்தப்படுகின்றன. தினார் என்ற சொல்லின் பன்மை வடிவம் “தினாரா”.
# மாசிடோனிய தெனார்



**மாசிடோனிய தெனார்** அல்லது **மாக்கடோனிய தெனார்** (ஆங்கிலம்: Macedonian denar; சின்னம்: **ден**; குறியீடு: **MKD**) மாசிடோனிய குடியரசின் நாணயம். 1992 வ்ரை மாசிடோனியக் குடியரசு யுகோஸ்லாவியாவின் ஒரு பகுதியாக இருந்தது. அப்போது யுகோஸ்லாவிய தினாரே மாசிடோனியாவின் நாணயமாக இருந்தது. 1990களில் யுகோஸ்லாவியா சிதறியதால் பிரிந்து போன ஒவ்வொரு நாடும் தனியே நாணய முறைகளை அறிமுகப்படுத்திக் கொண்டன. 1993ல் மாசிடோனியா மாசிடோனிய தெனார் நாணய முறையை அறிமுகப்படுத்தியது. ஒரு தெனாரில் 100 தெனிக்கள் உள்ளன. தெனார் என்ற சொல்லின் பன்மை வடிவம் “தெனாரி”.
# சுப்பிரமணியம் சுகிர்தராஜன்


**சுப்பிரமணியம் சுகிர்தராஜன்** (டிசம்பர் 12, 1969 - சனவரி 24, 2006) இலங்கைத் தமிழ் ஊடகவியலாளர். **எஸ்.எஸ்.ஆர்** என அழைக்கப்பட்டவர். சுடர் ஒளி பத்திரிகையில் ஊடகவியலாளராகப் பணியாற்றி வந்தவர். ஈழப் போர்க் காலத்தில் இவர் திருக்கோணமலையில் வைத்து சுட்டுக் கொல்லப்பட்டார்.  

## ஊடகவியலாளராக வாழ்க்கை
திருகோணமலை நகரின் போர்ச் சூழலில் இருந்து பல செய்தி நிறுவனங்களுக்கு செய்திகளை வழங்கி வந்தார். சுடரொளி, உதயன் ஆகிய பத்திரிகைகளின் திருகோணமலை நிருபராகக் கடமையாற்றிய சுகிர்தராஜன் வீரகேசரி, மெற்றா நியூஸ் ஆகியவற்றில் அரசியல் கட்டுரைகள் எழுதிவந்தார். வீரகேசரியில் எஸ்.எஸ்.ஆர், மனோ, ரஹ்மான் ஆகிய பெயர்களிலும் மெற்றா நியூசில் ஈழவன் என்ற பெயரிலும் துணிச்சலுடன் அரசியல் விடயங்களை வெளிச்சப்படுத்தி எழுதி வந்தார்.  

## வாழ்க்கைக் குறிப்பு
சுகிர்தராஜன் மட்டக்களப்புக் குருமண்வெளியில் பிறந்தார். தந்தையார் சுப்பிரமணியம். தாயார் அருள் ஞானம்மா. இவர் தனது ஆரம்பக் கல்வியை மட்டக்களப்பு குருமண்வெளி சிவசக்தி வித்தியாலயத்திலும் உயர்கல்வியை மட்டக்களப்பு இந்துக் கல்லூரி மற்றும் மட்டக்களப்பு மத்திய கல்லூரி என்பவற்றிலும் பயின்றார்.  

பாண்டிருப்பு **கதிர்ப்பு** கலை இலக்கிய வட்டத்தின் தாபகத் தலைவரான இவர் 1997 இல் இலங்கைத் துறைமுக அதிகார சபையில் எழுத்தராகப் பணியில் சேர்ந்தார்.  

## படுகொலை
2006 சனவரி 24 இல் சுகிர்தராஜன் திருகோணமலையில் ஆளுநர் செயலகத்திற்கு அருகாமையில் வைத்து சுட்டுக் கொல்லப்பட்டார். ஐந்து மாணவர்கள் படுகொலை தொடர்பிலான ஆதாரங்களை நிழல்படங்களாக இவர் முன்னர் வெளியிட்டிருந்தார். கொலை செய்யப்படுவதற்கு முதல் நாள் அரசு சார்பு ஈழ மக்கள் ஜனநாயகக் கட்சியினர் திருகோணமலையில் மேற்கொண்ட நடவடிக்கைகள் அடங்கிய தகவல்களை இவர் சுடரொளியில் வெளியிட்டிருந்தார். இப்படுகொலை குறித்து எவ்வித விசாரணைகளும் இடம்பெறவில்லை.  

திருமணமான இவருக்கு இரண்டு பிள்ளைகள் இருந்தனர்.
# குனா



**குனா** (ஆங்கிலம்: Kuna; சின்னம்: **kn**; குறியீடு: **HRK**) குரோவாசியா (குரொஷியா) நாட்டின் நாணயம். 1991 வரை குரொஷியா யுகோஸ்லாவியாவின் ஒரு பகுதியாக இருந்தது. அப்போது யுகோஸ்லாவிய தினாரே குரொஷியாவின் நாணயமாக இருந்தது. 1990களில் யுகோஸ்லாவியா சிதறியதால் பிரிந்து போன ஒவ்வொரு நாடும் தனியே நாணய முறைகளை அறிமுகப்படுத்திக் கொண்டன. 1991ல் குரொஷியா குரொஷியா தினார் நாணய முறையை அறிமுகப்படுத்தியது. பின்னர் 1994ல் “குனா” என்ற புதிய நாணயமுறை புழக்கத்துக்கு வந்தது. ஒரு குனாவில் 100 லிபாக்கள் உள்ளன.
# வலைவாசல்:தமிழீழம்/தமிழீழ நபர்கள்

__TOC__  
## பயன்பாடு
தமிழீழ நபர்கள் துனைப் பக்கத்தின் வடிவமைப்பு - வலைவாசல்:தமிழீழம்/தமிழீழ நபர்கள்/வடிவமைப்பு.  

## சிறப்புப் படம்
வலைவாசல்:தமிழீழம்/தமிழீழ நபர்கள்/1  

---
வலைவாசல்:தமிழீழம்/தமிழீழ நபர்கள்/2  

---
வலைவாசல்:தமிழீழம்/தமிழீழ நபர்கள்/3  

---
வலைவாசல்:தமிழீழம்/தமிழீழ நபர்கள்/4  

---
வலைவாசல்:தமிழீழம்/தமிழீழ நபர்கள்/5  

---
வலைவாசல்:தமிழீழம்/தமிழீழ நபர்கள்/6  

---
வலைவாசல்:தமிழீழம்/தமிழீழ நபர்கள்/7  

---
வலைவாசல்:தமிழீழம்/தமிழீழ நபர்கள்/8  

---
வலைவாசல்:தமிழீழம்/தமிழீழ நபர்கள்/9  

---
வலைவாசல்:தமிழீழம்/தமிழீழ நபர்கள்/10  

---
வலைவாசல்:தமிழீழம்/தமிழீழ நபர்கள்/11  

---
[[வலைவாசல்:தமிழீழம்/தமிழீழ நபர்கள்/12]  

---

## முன்மொழிதல்
இந்த பக்கத்தில் நீங்கள் சேர்க்க விரும்பும் நபர்கள் பற்றிய கட்டுரைத் தொடுப்பை இங்கு முன்மொழியவும்.  
1. தற்போது எதுவும் இல்லை.
# கள் (இலக்கணம்)

**கள்** என்பது பன்மைப் பெயர் விகுதி ஆகும். அதாவது குதிர-குதிரைகள், கடல்-கடல்கள், மலை-மலைகள், வீடு-வீடுகள், தமிழர்கள், மற்றவர்கள், அவர்கள் என்று பன்மையைக் குறிக்கப் பெயர்ச்சொற்களோடு சேர்க்கும் இலக்கணச்சொல்லாகும்.  

**தொல்காப்பியம் கள்** என்பது ஓர் அஃறிணைப் பன்மைப் பெயர் விகுதி என்றே குறிக்கின்றது:  

**கள்ளொடு சிவணும் அவ்இயற் பெயரே**  

**கொள்வழி உடைய பலஅறி சொற்கே** -  (தொல்.சொல். 169)  

நச்சினார்க்கினியர் உரை: "கள் என்னும் வாய்பாட்டொடு பொருந்தும், அவ்வஃறிணைப் பெயர்கள், பலவற்றை அறியுஞ் சொல் ஆதற்குக்கொள்ளும் இடத்தே". அதாவது " அவ்வஃறிணைப் பெயர்கள், பலவற்றை அறியுஞ் சொல் ஆதற்குக்கொள்ளும் இடத்தே, கள் என்னும் வாய்பாட்டொடு பொருந்தும்". எனவே கள் என்பது முதலில் அஃறிணைப் பெயர்களுக்கே பன்மையைக் குறிக்க வழங்கினமை புலப்படுகின்றது.  

பிறகு அஃறிணைக்கு மட்டுமன்றி, உயர்திணைக்கும் இவ்விகுதி படிப்படியாகப் பரவியுள்ளது. தமிழர்கள், மற்றவர்கள், அவர்கள் என்பதுபோல் எற்கெனவே தமிழர், மற்றவர், அவர் என்ற பன்மையோடு கூடுதலாகச் சேர்ந்து வழங்கிற்று. மேற்கண்ட சூத்திரத்திற்கு உரைகூறும் நச்சினார்க்கினியரும் சீவக சிந்தாமணியிலிருந்து "பிறந்தவர்கள்", "கற்றனங்கள் யாமும்" (கற்றனம்-கள் யாமும்) , "எங்கள்" (எம்-கள்) ஆகிய மேற்கோள்களைக் காட்டி உயர்திணைப் பன்மைக்குச் சேர்த்துள்ள ஏற்கேனவே உள்ள -அர், -ஆர், -அம் முதலான விகுதிகளோடு மேலும் கூடுதலாகக் கள் என்ற விகுதியும் சேர்த்து வழங்குவதைப் பற்றிக் கீழ்க்கண்டவாறு கூறுகின்றார்: ""பிறந்தவர்கள்..., கற்றனங்கள் யாமும்... , எங்கள் ...எனவுங் கள் ஈறு பலரை உணர்த்தி நின்றனவால் எனின், இவற்றுள் பலரை உணர்த்துதற்கு ஓதிய ஈறுகளே பலரை உணர்த்தி நின்றன; கள் என்பது இசை நிறைத்து நின்றது எனப்படும்; அவ்வீறுகள் ஒழியத் தாமே பலரை உணர்த்துவன உளவேற் "கடிசொல் இல்லைக் காலத்துப் படினே" என்றதனாற் கொள்க"; எனவே அவர் இசைநிறையோ அல்லது காலப்போக்கில் நிகழ்ந்த மாற்றமோ என்று இருவாறாகவும் கூறுகின்றார்.  

ஆயினும் கி.பி. 9-ஆம் நூற்றாண்டினதாகிய சீவகசிந்தாமணிக்குப் பல நூற்றாண்டுகள் முன்பே திருக்குறள் "**மற்றையவர்கள்**", **பூரியர்கள்** (கீழானவர்கள்)" என்று மற்றையவர்-கள், பூரியர்-கள் என்று எற்கெனவே உள்ள -அர் என்ற உயர்திணைப் பன்மை விகுதியோடு -கள் என்பதையும் சேர்த்து வழங்கியுள்ளதைக் காண்கின்றோம். அங்ஙனமே கி.பி. 5-ஆம் நூற்றாண்டினதாகிய சிலப்பதிகாரம் "நிறையுடைப் பத்தினி **பெண்டிர்காள்** ஈது ஒன்று" (பெண்டிர்களே!) - சிலப்பதிகாரம்:மதுரைக்காண்டம்:19/4; கி.பி.7-ஆம் நூற்றாண்டைய சம்பந்தர் தேவாரமும் "நெறியே பல **பத்தர்கள்** கைதொழுது ஏத்த" - தேவா-சம்:347/2. "கீதத்தை மிகப் பாடும் அடியார்கள்" - **தேவா-சம்:**1932**/1** ஆகியன மிகையாகக் கள் விகுதியைச் சேர்ப்பதைக் காண்கின்றோம்.  

எனவே அது சீவகசிந்தாமணிக்கும் மிகத் தொன்மையான காலத்திலேயே தொடங்கிவிட்டது என்பது தெளிவு.  

அதேபோல அஃறிணைக்கும் ஏற்கெனவே உள்ள பன்மை விகுதியோடும் கள் என்பது கூடுதலாகச் சேர்த்து வழங்கிற்று:  

"மேலையார் செய்வனகள்" (திருப்பாவை: 26:2) <- செய்வன என்பதனோடு கள் விகுதி மிகையாகச் சேர்த்துச் செய்வனகள் என்றாயிற்று.
# ரொமேனிய லியு



**லியு** (சின்னம்: **leu**; குறியீடு: **RON**) ரொமேனியா நாட்டின் நாணயம் ஆகும். இது 1867 இல் முதன் முதலில் அறிமுகப்படுத்தப் பட்டது. அன்று முதல் இன்று வரை நான்கு முறை ரொமேனிய நாட்டில் புதிய நாணயமுறைகள் அறிமுகப்படுத்தப்பட்டுள்ளன. அவை அனைத்தும் லியு என்றே அழைக்கப்பட்டன. தற்போஹ்டு புழக்கத்திலுள்ள லியு 2005ல் அறிமுகப்படுத்தப்பட்டது. ரொமேனியா ஜனவரி 1, 2007 ல் ஐரோப்பிய ஒன்றியத்தில் சேர்ந்து விட்டதால் 2014ம் ஆண்டு லியு நாணய முறை கைவிடப்பட்டு யூரோ ரொமேனியாவின் நாணயமாகிவிடும் என்று எதிர்பார்க்கப்படுகிறது. லியூ என்ற சொல்லுக்கு ரொமேனிய மொழியில் “சிங்கம்” என்று பொருள். இதன் பன்மை வடிவம் ”லெய்”. ஒரு லியுவில் 100 பனிக்கள் உள்ளன.
# சின்ன கவுண்டர்


**சின்ன கவுண்டர்** (*Chinna Gounder*) 1992 ஆம் ஆண்டு ஆர். வி. உதயகுமார் இயக்கத்தில் வெளிவந்த தமிழ்த் திரைப்படம் ஆகும். இதில் விஜயகாந்த், சுகன்யா, கவுண்டமணி முதலியோர் நடித்து உள்ளனர். இத்திரைப்படத்தைச் சின்னராயுடு என்ற பெயரில் தெலுங்கிலும் சிக்கெசமான்ரு என்ற பெயரில் கன்னடத்திலும் வேறு நடிகர்களைக் கொண்டு மீளுருவாக்கினார்கள். இத்திரைப்படம் திரையரங்குகளில் 100 நாட்களைத் தாண்டி ஓடியது.  

## நடிகர்கள்
- விஜயகாந்த்- சின்ன கவுண்டர் / தவசி
- சுகன்யா- தெய்வானை
- தேவகி- வள்ளி
- 
- மனோரமா- சின்ன கவுண்டரின் தாய்
- சலிம் கௌஸ்- சக்கரை கவுண்டர்
- சத்தியப்பிரியா- சுந்தரி
- கவுண்டமணி- வெள்ளையன்
- செந்தில்
- வடிவேல்- மாகாளி
- கமலா காமேஷ்- பொன்னாத்தா

## பாடல்கள்
இத்திரைப்படத்திற்கு இளையராஜா இசையமைத்தார். அனைத்துப் பாடல்களையும் இப்பட இயக்குநர் ஆர்.வி.உதயகுமார் இயற்றினார்.  
| வ. எண். | பாடல் | வரிகள் | வரிகள் |
| --- | --- | --- | --- |
| 1 | "அந்த வானத்தப் போல" | இளையராஜா | ஆர். வி. உதயகுமார் |
| 2 | "சின்னக்கிளி வண்ணக்கிளி" | எஸ். பி. பாலசுப்பிரமணியம், எஸ். ஜானகி |  |
| 3 | "சுத்தி சுத்தி" | மலேசியா வாசுதேவன் |  |
| 4 | "கண்ணுப்பட போகுத்தய்யா" | இளையராஜா |  |
| 5 | "கூண்டுக்குள்ள உன்னவச்சு" | எஸ். பி. பாலசுப்பிரமணியம், எஸ். ஜானகி |  |
| 6 | "முத்துமணி மால" | எஸ். பி. பாலசுப்பிரமணியம், பி. சுசீலா |  |
| 7 | "சொல்லால் அடிச்ச" | இளையராஜா |  |
| 8 | "அந்த வானத்த" | எஸ். ஜானகி | } |

## விருதுகள்
1992 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது மூன்றாம் பரிசு
# அட்டகாசம்



***அட்டகாசம்*** (*Attahasam*) என்பது 2004ம் வருடம் சரண் இயக்கத்தில் அஜித் குமார் இரட்டை வேடத்தில் நடித்த தமிழ்த் திரைப்படம். நடிகை பூஜா கதாநாயகியாக நடித்த இத்திரைப்படத்தில் சுஜாதா, ரமேஷ் கண்ணா, கருணாஸ் வையாபுரி ஆகியோர் முன்னணி கதாபாத்திரத்தில் நடித்திருந்தனர். பரத்வாஜ் இசையமைத்த இத்திரைப்படம் 2004 தீபாவளியன்று வெளியானது.  

## நடிகர்கள்
- அஜித் குமார் - குரு மற்றும் ஜீவா (இரட்டை வேடம்)
- பூஜா - ஸ்வப்னா
- சுஜாதா - குரு மற்றும் ஜீவாவின் அம்மா
- நிழல்கள் ரவி - குரு மற்றும் ஜீவாவின் அப்பா
- இளவரசு
- பாபு ஆண்டனி
- மகாதேவன் - அண்ணாச்சி சமுத்திரக் கனி
- ரமேஷ் கண்ணா - சுருளை
- கருணாஸ் - பங்கு
- வையாபுரி - கும்படுறன் சாமி
- எம். எஸ். பாஸ்கர் - டாக்டர்

## தயாரிப்பு
அஜித் குமார் மற்றும் சரண் கூட்டணியில் ஏற்கனவே உருவான காதல் மன்னன் (1998), அமர்க்களம் (1999) ஆகிய இரு திரைப்படங்களும் சிறப்பான வெற்றியைப் பெற்றதனால் இவர்கள் இருவரும் இப்படத்தின் மூலமாக மூன்றாவது முறையாக இணைந்துள்ளனர்.  

## வெளியீடு
உலகம் முழுவதும் 300 திரையரங்குகளில் வெளியான இத்திரைப்படம் ஒரு சிறப்பான வெற்றிப் படமாக அமைந்தது. இது தொடர்ந்து 100 ஓடி வணிக ரீதியில் பெரும் வெற்றியைப் பெற்ற திரைப்படமாகும். இத்திரைப்படத்தில் இடம்பெற்ற "*தல போல வருமா*" எனும் வெற்றிப் பாடலின் மூலம் அஜித் குமாரின் புகழ் மேலும் உயர்ந்தது.  

## பாடல்கள்
# கருக்காலம்

**கருக்காலம்** அல்லது **கருத்தரிப்புக் காலம்** (Gestational Age) என்பது தாயின் கருப்பையினுள் இருக்கும் முளையம் அல்லது முதிர்கருவின் வயதாகும். இது தாயின் இறுதியான மாதவிடாயின் முதல் நாளிலிருந்து கணிக்கப்படும். அல்லது கருக்கட்டல் நாளிலிருந்து 14 நாட்கள் முன்னராக வரும் நாளிலிருந்தும் கணிக்கப்படலாம். பொதுவாக மாதவிடாயின் முதலாவது நாளிலிருந்து 14 நாட்களின் பின்னரே கருக்கட்டல் நிகழும் என்ற எடுகோளைக் கொண்டே மாதவிடாய் முதல் நாளிலிருந்தான கணித்தல் முறை பின்பற்றப்படுகிறது. இம்முறையின் இலகுவான தன்மையால், பொதுவாக இதுவே பயன்படுத்தப்படும் போதிலும், ஏனைய முறைகளும் பரிந்துரைக்கப்பட்டும், பயன்படுத்தப்பட்டும் வருகின்றன  

உண்மையில் கருவின் வயதானது கருக்கட்டல் நிகழும் நாளின் பின்னரே தொடங்குமாயினும், இயற்கையான கருத்தரிப்பின்போது, சரியான கருக்கட்டல் நாளைத் தெரிந்துகொள்வது முடியாது என்பதனாலேயே இம்முறை பயன்பாட்டில் உள்ளது. கருக்கட்டல் நிகழுமாயின் கருப்பையில் புதிய கருவணு தங்கியதும், இயக்குநீர் செயற்பாடுகளில் ஏற்படும் மாற்றங்கள் காரணமாக மாதவிடாய் ஏற்படல் தற்காலிகமாகத் தடைப்படும். மாதவிடாயானது 28 நாட்களுக்கு ஒருமுறை நிகழும். இறுதி மாதவிடாய் ஏற்பட்டு 14 நாட்களில் புதிய கருமுட்டை சூலகத்தில் இருந்து வெளிவரும். எனவே இறுதி மாதவிடாய் நிகழ்ந்து 14 நாட்களில், அதாவது 2 கிழமைகளில் கருக்கட்டல் நிகழ்வதற்கான சாத்தியம் ஏற்படுகின்றது. பெண்களில் கருக்கட்டல் நிகழ்ந்து 38 கிழமைகளில் பொதுவாக குழந்தை பிறப்பு நிகழும். எனவே மாதவிடாய் ஒழுங்காக நிகழும் பெண்களில், இறுதி மாதவிடாய் ஆரம்பித்த நாளில் இருந்து 40 கிழமைகளில் குழந்தை பிறப்பு நிகழும். இறுதி மாதவிடாய் வந்த காலத்தைக் கருத்தில் கொண்டே, குழந்தை பிறப்பதற்கான நாள் தீர்மானிக்கப்படுவதனால், இந்தக் காலமே, அதாவது 40 கிழமைகளே முழுமையான கருக்காலம் அல்லது கருத்தரிப்புக் காலம் எனக் கணக்கிடப்படுகின்றது  
|-  
| 39/0 - 40/6 || சரியான தவணையில் பிரசவம் (ACOG) அறிக்கையின்படி, கருத்தரிப்புக் காலத்தை அளவிடுவதற்கான முக்கிய மூன்று முறைகள்:  
- இறுதி மாதவிடாயின் ஆரம்ப நாள் (LMP) - ஆரம்பகால மீயொலிப் பரிசோதனையில் உறுதிப்படுத்தப்பட்டால் அல்லது மீயொலிப் பரிசோதனை செய்யாவிட்டால்
- மாதவிடாய் வந்த நாள் தெரிந்திராவிட்டால், ஆரம்பகால மீயொலிப் பரிசோதனை மூலம்
- செயற்கை கருத்தரிப்பு முறையால் கருத்தரிப்பு நிகழ்ந்திருப்பின், கருக்கட்டல் நிகழ்ந்த நாள்

## அடிக்குறிப்புகள்
# கருப்பை வாய்


**கருப்பை வாய்** (Cervix), என்பது யோனியின் மேல்பகுதியுடன் இணையும் கருப்பையின் ஒடுங்கிய கீழ்ப்பகுதியாகும். இது யோனிப் பகுதியுடன் இணையும் கருப்பையின் கழுத்துப் பகுதி போன்று காணப்படும். இதன் அமைப்பு உருளையுருவானதாகவோ, கூம்புருவானதாகவோ இருப்பதுடன், யோனியின் மேல், முன் சுவரூடாக வெளிநீட்டப்பட்ட தோற்றத்தில் அமைந்திருக்கும். தகுந்த மருத்துவ உபகரணங்கள் மூலம் இதன் அரைவாசிப் பகுதியை இலகுவாகப் பார்க்கக் கூடியதாக இருக்கும். மாதவிலக்குக் கால நீர்மமும், விந்துக்களும் செல்லுமாறு இதில் துவாரம் உள்ளது.  

## இழையவியல்
கருப்பை வாயின் புறவணியிழையம் பல்வேறு பகுதிகளில் பல்வேறானது. *வெளிகருப்பை வாய்* (சேய்மையில், யோனியுடன் தொடர்புள்ள) நகமியமல்லாத அடுக்குகளான செதிள் புறவணியிழையமாகும். *உள் கருப்பை வாய்* (அண்மையில், கருப்பையினுள்) உள்ளது எளிய தூணுரு புறவணியிழையமாகும்.  

வெளி கருப்பைவாய்க்கும் உள் கருப்பை வாய்க்கும் இடைப்பட்டப் பகுதி *நிலைமாற்ற வலயம்* எனப்படும். இந்த வலயத்தில் உள்ள திசுக்கள் ஒருவரது இயல்பான வாழ்வு காலத்தில் பலமுறை திசு மாற்றமடைகின்றன. உள்கருப்பை வாய் யோனியின் அமிலத்தன்மைச் சூழலை எதிர்கொள்ளும்போது அதற்கேற்ப செதிள் புறவணியிழையமாக திசுமாற்றமடைகிறது. அதேபோல வெளிக்கருப்பை வாய் எளிய கருப்பை பகுதியில் தூணுரு புறவணியிழையமாக திசு மாற்றமடைகிறது.  

நிலைமாற்ற வலயத்தில் வாழ்நாள் காலத்தில் நடைபெறும் திசு மாற்றங்கள்:  
- பருவமடைதல் போது உள் கருப்பை வாய் கருப்பைக்கு வெளியே வருகிறது
- இயல்பான மாதவிலக்கு காலங்களில் கருப்பையின் மாற்றங்களுடன்
- மாத விலக்கு நின்றபிறகு கருப்பை சுருங்கி நிலைமாற்ற வலயம் மேலேறுதல், இந்த மாற்றங்கள் அனைத்துமே இயல்பானவை மற்றும் உடற்செயலியல்படியானவை. இருப்பினும் நிலைமாற்ற வலயத்தில் ஏற்படும் திசுமாற்றங்கள் புற்றுநோய்க்கான வாய்ப்பை கூட்டுகின்றன. கருப்பைவாய் புற்றுநோய் பெரும்பாலும் இந்தப் பகுதியிலேயே உருவாகின்றன.

தூணுரு தோலியத்திசுவிலிருந்து செதிள் தோலியத்திசுவாக மாறுகின்ற இடைக்காலத்தில் கருப்பையின் சளி மாட்டிக்கொண்டு நீர்க்கட்டிகள் உருவாகின்றன. இவை *நபோதியன் நீர்க்கட்டிகள்* என்று அழைக்கப்படுகின்றன.  

## நோய்கள்
- பால்வினை நோய்களில் ஒன்றான கருப்பப்பை வாய்ப் புற்றுநோய் எனப்படும் ஒருவகைத் தொற்றுநோய் - இது மனித சடைப்புத்துத் தீ நுண்மம் எனப்படும் தீ நுண்ம நோய்க்காரணியினால் ஒருவரிலிருந்து, இன்னொருவருக்குத் தொற்றும் ஒரு நோயாகும்.

## படிமங்கள்